5Ǹtondôbə nyé ai ma nâ: Dúgān fə nɔ̌ŋ ḿbɔ̄d ókúkud ńnɔ́ni. 16Amú ma nyɔ́ māyi sɔ́ tə́lē ókūkud ńnɔ́nī á ńnam ví, ǎ yǐ kig mvaman ai édzí é nə́ ńdzāŋán, édzí é kə̄ á ńdīmi, təge dzɔ́ dzə́ŋ, édzí é nə́ ḿbālán ávə̄ŋ, təge dzɔ́ bɔ̌ mvɔ̄ī, é dzí é nə́ ńdzugán, təge dzɔ́ vɔ̄lí; hədá a yi dí miǹsǒn yā tsíd mə́vɔ́ŋ, a mǎn fə̄ dzɔ́ sǎl bíbɔ̄gɔ́s. 17Amalá ai ḿbə̂ ǹnɔ́ni yǎ ā dzoge ǹkundǎ biyə́m ! Ńdzɔmbɔ ókəŋ ó nyaba nyé wɔ́, ó twīī fə̄ nyé dís díé yā m̀bɔ̄ ńnōm. Wɔ́ wóé ó mánáŋa kód á káŋálá, owé ó man kód. [1] Ebé ndóan é ngábə́ á tə́mpɛl, bə́ woaga mɔní miǹsaŋ étē, a vəŋán ńkɔn ékiě yā bányie á tə́mpɛl Ǹtondôbə.